Az EGT-Vegyesbizottság 9/2002 határozata

(2002. február 1.)

az EGT-megállapodás XX. mellékletének (Környezet) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló megállapodásra (a továbbiakban: a megállapodás), amelyet az Európai Gazdasági Térségről szóló megállapodás kiigazításáról szóló jegyzőkönyv módosított, és különösen annak 98. cikkére,

mivel:

(1) A megállapodás XX. mellékletét a 2001. december 11-i 163/2001 EGT-vegyesbizottsági határozat [1] módosította.

(2) A hulladékjegyzéknek a hulladékokról szóló 75/442/EGK tanácsi irányelv 1. cikkének a) pontja értelmében történő meghatározásáról szóló 94/3/EK határozat, valamint a veszélyes hulladékok jegyzékének a veszélyes hulladékokról szóló 91/689/EGK tanácsi irányelv 1. cikkének (4) bekezdése értelmében történő meghatározásáról szóló 94/904/EK tanácsi határozat felváltásáról szóló, 2000. május 3-i 2000/532/EK bizottsági határozatot [2] be kell építeni a megállapodásba.

(3) A hulladékjegyzékről szóló 2000/532/EK bizottsági határozat módosításáról szóló, 2001. január 16-i 2001/118/EK bizottsági határozatot [3] be kell építeni a megállapodásba.

(4) A hulladékjegyzéknek a hulladékokról szóló 75/442/EGK tanácsi irányelv 1. cikkének a) pontja értelmében történő meghatározásáról szóló 94/3/EK határozat, valamint a veszélyes hulladékok jegyzékének a veszélyes hulladékokról szóló 91/689/EGK tanácsi irányelv 1. cikkének (4) bekezdése értelmében történő meghatározásáról szóló 94/904/EK tanácsi határozat felváltásáról szóló 2000/532/EK bizottsági határozat módosításáról szóló, 2001. január 22-i 2000/119/EK bizottsági határozatot [4] be kell építeni a megállapodásba,

A KÖVETKEZŐKÉPPEN HATÁROZOTT:

1. cikk

A megállapodás XX. melléklete 27. pontjának második francia bekezdése (75/442/EGK tanácsi irányelv) helyébe a következő szöveg lép:

"32000 D 0532: A Bizottság 2000. május 3-i 2000/532/EK határozata (HL L 226., 2000.6.9., 3. o.)."

2. cikk

A megállapodás XX. mellékletének a 32aa. pontja (94/904/EK tanácsi határozat) helyébe a következő szöveg lép:

"32000 D 0532: A Bizottság 2000. május 3-i 2000/532/EK határozata a hulladékjegyzéknek a hulladékokról szóló 75/442/EGK tanácsi irányelv 1. cikkének a) pontja értelmében történő meghatározásáról szóló 94/3/EK határozat, valamint a veszélyes hulladékok jegyzékének a veszélyes hulladékokról szóló 91/689/EGK tanácsi irányelv 1. cikkének (4) bekezdése értelmében történő meghatározásáról szóló 94/904/EK tanácsi határozat felváltásáról (HL L 226., 2000.9.6., 3. o.), az alábbi módosításokkal:

- 32001 D 0118: A Bizottság 2001. január 16-i 2001/118/EK határozata (HL L 47., 2001.2.16., 1. o.),

- 32001 D 0119: A Bizottság 2001. január 22-i 2001/119/EK határozata (HL L 47., 2001.2.16., 32. o.).

A határozat rendelkezéseit a megállapodás alkalmazásában a következő kiigazításokkal kell alkalmazni:

Az olyan veszélyes hulladékokra, amelyek ártalmatlanítása vagy hasznosítása Svájcban történik, Liechtenstein alkalmazhat veszélyes hulladékokra vonatkozó olyan svájci szabályokat, amelyek Liechtensteinben alkalmazandóak a Liechtensteini Nagyhercegség Svájci Vámunióba történő felvételéről szóló 1923. március 29-i szerződés alapján, feltéve, ha ezek a szabályok által nyújtott környezetvédelmi szint azonos a 91/156/EGK által módosított 75/442/EGK irányelvben, továbbá a 91/689/EGK irányelvben meghatározott, valamint a 259/93/EGK rendeletben említett környezetvédelmi szinttel."

3. cikk

A 2000/532/EK, 2000/118/EK és a 2001/119/EK határozat izlandi és norvég nyelvű szövegei, amelyeket az Európai Közösségek Hivatalos Lapjának EGT-kiegészítésében közzé kell tenni, hitelesek.

4. cikk

Ez a határozat 2002. február 2-án lép hatályba, amennyiben a Megállapodás 103. cikkének (1) bekezdése szerint előírt értesítéseket eljuttatták az EGT-Vegyesbizottsághoz [5].

5. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2002. február 1-jén.

az EGT-Vegyesbizottság részéről

az elnök

P. Westerlund

[1] HL L 65., 2002.3.7., 44. o.

[2] HL L 226., 2000.9.6., 3. o.

[3] HL L 47., 2001.2.16., 1. o.

[4] HL L 47., 2001.2.16., 32. o.

[5] Alkotmányos követelmények nem merültek fel.

--------------------------------------------------